Diari Oficial de la Generalitat Valenciana


Sumari del DOGV 3161, del 14-01-1998 (1998/209)

Interlocutòria número D-148/97. Cèdula de notificació.
------------------------------------------------------

### Dades del document

Número de DOGV
:   3161

Data del DOGV
:   14-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/209


Organisme emissor
:   Jutjat Social Número 35 de Madrid

Tipus de document
:   Anunci

Interlocutòria número D-148/97. Cèdula de notificació. [1998/209]
  
Emilia Ruiz-Jarabo Quemada, magistrada jutgessa del Jutjat Social número 35 de Madrid i la seua província, després d'haver vist aquestes actuacions que se segueixen sobre comiat, entre parts, d'una banda, com a demandant, la senyora Olga de Orte Fernández, que hi compareix assistida del lletrat José Manuel García Amat, i d'un altra, com a demandada, Asesoría Marketing Integral y Publicidad, SL, (Amip, SL), Publicenter Star, SL, Star Studios Española, SA, i Fons de Garantia Social (Fogasa), que no van comparéixer a l'acte del judici, en nom del rei, ha pronunciat la sentència següent:
  
"1. Antecedents
  
Primer
  
Amb data 3 de març de 1997, en aquest Jutjat va entrar la demanda formulada per la senyora Olga de Orte Fernández, contra Asesoría Marketing Integral y Publicidad, SL, (Amip, SL,), Publicenter Star, SL, Star Studios Española, SA, i Fons de Garantia Salarial (Fogasa), mitjançant la qual, d'acord amb els fets i fonaments que en ella s'exposen, suplica que es declare la improcedència del comiat de l'actora, amb les conseqüències legals inherents a aquesta declaració.
  
Segon
  
Una vegada es va admetre a tràmit la demanda per la provisió de data 6 de març de 1997, es va fixar per a la realització dels actes de conciliació, i si pertoca judici, l'audiència del dia 23 d'abril de 1997. En aquest acte la part actora es va afirmar i ratificar en la demanda i va proposar una prova que, una vegada admesa, es va efectuar amb el resultat que consta en les actuacions i en el tràmit de conclusions, va elevar les seues peticions a definitives i va quedar el judici conclòs i vist per a sentència.
  
Tercer
  
En la tramitació d'aquestes actuacions s'han observat totes les prescripcions legals.
  
2. Fets provats
  
Primer
  
La demandant, senyora Olga de Orte Fernández, va prestar serveis en l'empresa Star Studios Española, SA, des del 5 d'abril de 1993 fins al 30 d'abril de 1994, en virtut d'un contracte de treball de durada determinada, que es va signar a l'empara del Reial Decret 2.104/1984, per a la realització d'una obra o servei determinat.
  
En data 1 de maig de 1994, l'actora va subscriure un contracte de treball ordinari, per temps indefinit, amb l'empresa Publicenter, Star, SL, i a aquella se li va reconéixer l'antiguitat que tenia en l'anterior empresa.
  
El 15 de febrer de 1995, l'actora va formalitzar un contracte de treball per temps indefinit amb l'empresa Asesoría Marketing Integral y Publicidad, SL, amb el reconeixement exprés de l'antiguitat de 5 d'abril de 1993.
  
La categoria de l'actora era de promotora de publicitat i el salari brut mensual, amb la inclusió del prorrateig de pagues extraordinàries, de 300.326 pessetes.
  
Segon
  
Amb data 6 de febrer de 1997, l'actora va ser acomiadada mitjançant una carta per l'empresa Asesoría Marketing Integral y Publicidad, SL, amb efectes d'aquest mateix dia, per repetides faltes d'assistència al treball sense justificar.
  
Tercer
  
No s'acrediten els fets imputats a l'actora en la carta de comiat.
  
Quart
  
L'actora no posseeix la qualitat de representant legal o sindical dels treballadors.
  
Cinqué
  
En data 25 de febrer de 1997, es va efectuar el preceptiu acte de conciliació davant el SMAC, en virtut de la papereta presentada el dia 10 de febrer de 1997. Aquest acte es va tenir per intentat i sense efecte.
  
Sisé
  
L'empresa demandada, Asesoría Marketing Integral y Publicidad, SL, es troba tancada i amb sense activitat.
  
3. Fonaments de dret
  
Primer
  
S'exercita una acció de comiat davant l'efectuat per la part demandada mitjançant una carta on s'imputen a l'actora repetides faltes d'assistència al treball. Davant d'aquesta pretensió, l'empresa demandada no va comparéixer a l'acte del judici, malgrat que constava citada en la forma escaient. Atés que hi és aplicable la regla general relativa a l'onus probandi inclosa en l'article 1.214 del Codi Civil, al demandant li correspon provar els fets constitutius de l'acció exercitada, però aquesta càrrega ha de ser corresposta pel demandat quan judicialment se'l cita a judici a fi que, a través de la confessió, puga aclarir els fets de la demanda. I quan el demandat adopta una actitud passiva per a prestar confessió sense una causa que ho justifique, l'article 91.2 de la Llei de Procediment Laboral autoritza per a tenir-lo per confés, cosa que equival a l'admissió dels fets; en conseqüència, tenim per provats els fets constitutius de l'acció en la demanda exercitada, relatius a la falta de prova dels fets en què l'empresari basa la seua decisió d'efectuar el comiat. Per això, una vegada s'han acreditat documentalment la relació laboral i les circumstàncies professionals dels actors i el fet del comiat, pertoca, davant la falta de prova dels fets imputats en la carta, aplicar-hi els articles 55 i 56 de l'Estatut de Treballadors i els articles 108 i 110 de la Llei de Procediment Laboral i declarar que no és escaient el comiat, si bé, i atés que l'empresa demandada està tancada i amb manca d'activitat, pertoca aplicar en aquesta fase processal l'article 279 de la Llei de Procediment Laboral i declarar l'extinció del contracte amb aquesta data i amb els pronunciaments legals pertinents, i sense que siga escaient fer extensiva la responsabilitat a les empreses codemandades, Star Studios Española, SA, i Publicenter Star, SL, ja que ha sigut reiterada la doctrina que estableix el principi general de la independència i no-comunicació de responsabilitats entre les societats integrades en un grup, o el que és el mateix: els vincles accionarials, funcionals o de gestió no alteren per si mateixos, i en qualsevol cas, la qualificació o consideració com a entitats autònomes i separades, dotades cadascuna amb la seua pròpia personalitat, d'aquelles societats que s'hagen constituït degudament com a tals.
  
En el cas present, la càrrega de la prova de l'existència de grup a efectes laborals correspon a la persona que pretén fer valer els efectes jurídics laborals atribuïts a aquests, i com s'ha exposat, si falten dades, no és possible proclamar una comunicació de responsabilitats empresarials, ja que, a aquests efectes, es presenta una prova testimonial palesament insuficient als efectes pretesos, atés que l'únic que ha quedat acreditat és que l'actora ha prestat serveis sense solució de continuïtat en les tres empreses codemandades, les quals s'han subrogat en l'antiguitat que tenia en la primera empresa que la va contractar.
  
Segon
  
Contra aquesta resolució es pot interposar un recurs de súplica conforme a l'article 189.1.a de l Llei de Procediment Laboral.
  
Vistos els preceptes legals esmentats i la resta de general i pertinent aplicació,
  
Decisió
  
Atés que estimem, en part, la demanda formulada per la senyora Olga de Orte Fernández davant Star Studios Española, SA, Publicenter Star, SL, Asesoría Marketing Integral y Publicidad, SL, i Fons de Garantia Salarial, declare la improcedència del comiat de l'actora i ja que està tancada i sense activitat l'empresa Asesoría Marketing Integral y Publicidad, SL, davant la impossibilitat de readmetre l'actora, pertoca declarar extingida la relació laboral que uneix les parts. I, en conseqüència, condemne l'empresa Asesoría Marketing Integral y Publicidad, SL, a pagar a l'actora un milió vuit-centes vint-i-quatre mil cent setanta-quatre (1.824.174) pessetes, com a indemnització, i set-centes cinquanta mil quatre-centes quatre (750.404) pessetes, com a salaris de tramitació, des del comiat fins a la data d'aquesta resolució, i absolc les empreses codemandades, Star Studios, Española, SA, i Publicenter Star, SL, de les pretensions enfront d'aquestes deduïdes en demanda.
  
Es notifica aquesta sentència a les parts, amb l'advertiment que no és ferma i que contra ella es pot interposar un recurs de súplica al Tribunal Superior de Justícia de Madrid, el qual haurà d'anunciar-se en aquest Jutjat dins dels cinc dies següents a la notificació d'aquesta resolució; n'hi haurà prou amb la simple manifestació de la part o del seu advocat, o el seu representant en fer-li la notificació d'aquella, del seu propòsit d'interposar-lo, o bé per compareixença o per un escrit de les parts, del seu advocat, o el seu representant dins del termini indicat.
  
Si la persona recurrent no gaudeix del benefici de justícia gratuïta, en el moment d'anunciar el recurs haurà d'haver consignat la quantitat objecte de condemna en el compte de depòsits i consignacions que té oberta aquest Jutjat amb el número 3557-712-49-494/1997 en el Banco Bilbao-Vizcaya, al carrer de Basílica, 19, de Madrid, i haurà de fer constar en l'ingrés el número d'expedient.
  
Així mateix, en el moment d'interposar el recurs haurà de consignar la suma de 25.000 pessetes en concepte de depòsit en aquest compte bancari, fent constar en l'ingrés el número de procediment.
  
Aquesta és la nostra sentència, que pronuncie, mane i signe."
  
Publicació: la magistrada jutgessa, Emilia Ruiz-Jarabo Quemada, ha llegit i publica l'anterior sentència en dia de la seua data i la subscriu en la Sala d'Audiències d'aquest Jutjat. En done fe.
  
Madrid, 23 d'abril de 1997.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament d'Antella